钦定古今图书集成/方舆汇编/职方典/第1162卷 > 《谷日登北城题春雪楼二律》前人
## 钦定古今图书集成/方舆汇编/职方典/第1162卷 > 《谷日登北城题春雪楼二律》前人

郧城东北似齐宫，四塞烟峦望望同。忽结楼台银海
上，尽收天地玉壶中。从他柳絮能千点，笑杀梅花仅
几丛。抚罢朱弦君自听，那能不让郢人工。

又　　　　　　　　　　　　　《前人》：

雪后登临思渺然，南为梁苑北秦天。微吟谢氏成珪
句，忽忆杨生种玉田。报瑞青祇装暂改，凌空白凤羽
全捐。俱言此日初名谷，太史应书大有年。